Ալեքսանդր Օսմյորկին

**Ալեքսանդր Ալեքսանդրովիչ Օսմյորկին** (, ), ռուս խորհրդային նկարիչ և մանկավարժ, «Բուբնովի վալետ» գեղարվեստի խմբի անդամ, Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի  գեղանկարչության պրոֆեսոր և անհատական արվեստանոցի ղեկավար։

## Կենսագրություն
thumb|Յ. Պաուչենկոյի տունը, որտեղ Օսմյորկինն անցկացրել է իր մանկության տարիները
Ծնվել է 1892 թվականի դեկտեմբերի 8-ին Ելիսավետգրադ քաղաքում (ներկայումս Կրոպիվնիցկի), փոստային և հեռագրային գրասենյակի աշխատակցի ընտանիքում։ Նրա առաջին ուսուցիչն է եղել պերեդվիժնիկ նկարիչ Ֆ. Կոզաչինսկին, ով նկարչություն է դասավանդել Ելիսավետգրադի զեմստվոյի ռեալական դպրոցում։ 1910 թվականին ընդունվել է Սանկտ Պետերբուրգի Արվեստների խրախուսման ընկերության նկարչական դպրոց (Նիկոլայ Ռերիխի դասարան), որտեղ սովորել է մեկ տարի։ 1911 թվականին ընդունվել է Կիևի գեղարվեստի ուսումնարան, 1913 թվականին տեղափոխվել է Մոսկվա՝ Իլյա Մաշկովի դպրոց։ Այնուհետև զորակոչվել է բանակ, ավարտել Չուգուևի ռազմական ուսումնարանը պրապորշչիկի կոչումով։

1914 թվականից մասնակցել է «Բուբնովի վալետ»-ի ցուցահանդեսներին, որը կազմակերպվել է մոսկովյան նկարիչների խմբի կողմից, որոնք կոչվել են «ռուս ցեզանիստներ»։ Այդ ժամանակից նկարչի ճակատագիրը կապվել է Մոսկվայի և Պետրոգրադի հետ։ Նրա ծանոթների շրջանակում են եղել Սերգեյ Եսենինը, Օսիպ Մանդելշտամը, Աննա Ախմատովան, Պյոտր Կոնչալովսկին, Արիստարխ Լենտուլովը, Ամշեյ Նյուրենբերգը։

Ակտիվորեն զբաղվել է մանկավարժությամբ՝ 
* նկարչության հեռակա դասընթացներում,
* 1918 թվականից աշխատել է Պետական ազատ գեղարվեստական արվեստանոցում՝ որպես Պ. Պ. Կոնչալովսկու օգնական,
* 1920 թվականից՝ Բարձրագույն գեղարվեստա-տեխնիկական արվեստանոցներում (ՎԽՈՒՏԵՄԱՍ),
* ՎԽՈՒՏԵԻՆ-ում,
* Լենինգրադի արվեստի ակադեմիայում,
* Մոսկվայի Վ. Ի. Սուրիկովի անվան արվեստի ինստիտուտում։
մինի|1915 թվականի աշխատանք
Ալեքսանդր Դեյնեկան նրա մասին ասել է․

1947 թվականին Օսմյորկինը ստիպված է եղել հրաժարվել ակտիվ մանկավարժական գործունեությունից և ցուցահանդեսներին մասնակցելուց՝ ֆորմալիզմի և արևմտյան միտումների քարոզչության  հետ կապված իր դեմ ուղղված մեղադրանքների պատճառով։
մինի
Մահացել է 1953 թվականի հունիսի 25-ին Մոսկվայում։ Թաղված է Վագանկովյան գերեզմանատանը։

## Ընտանիք
* Առաջին կինը (1918 թվականից)՝ Եկատերինա Տիմոֆեևնա Բարկովան, Սերգեյ Ռախմանինովի զարմուհին է եղել։ Երկար ժամանակ ապրել է նկարչի արվեստանոցի վերնասրահում և մեծացրել է նրա դուստրերին երկրորդ ամուսնությունից։ Օսմյորկինի վրձնին պատկանող Բարկովայի երեք հոյակապ դիմանկարները գտնվում են Մոսկվայի Տրետյակովյան պատկերասրահում և Սանկտ Պետերբուրգի Ռուսական թանգարանում։
* Երկրորդ կինը՝ (1928 թվականից) Ելենա Կոնստանտինովնա Գալպերինան (1903-1987), էստրադային երգչուհի է եղել (գեղարվեստական խոսքի վարպետ), Մոսկվայի պետական համալսարանի շրջանավարտ, գրականագետ Էմմա Գերշտեյնի ուսանողուհին և մտերիմ ընկերուհին։
** Դուստրերից Տատյանա Ալեքսանդրովնան (ծնված 1934 թվականին), եղել է մոդելավորող, Սեսիլիա Ալեքսանդրովնան (Լիլյա, Լիդիա, ծնված 1939 թվականին)՝ աշխատել է Մոսկվայի ժողովրդական կրթության բաժնի դասախոսական բյուրոյում։ 
* Երրորդ կինը՝ (1945 թվականից) Նադեժդա Գեորգիևնա Նավրոցկայան (1913—1999), եղել է ճարտարապետ։

## Աշակերտներ
* Աբդուլհակ Աքսակալովիչ Աբդուլլաև (1918-2001)
* Ալեքսեյ Իվանովիչ Ավգուստովիչ (1914-1995)
* Եվգենյա Պետրովնա Անտիպովա (1917-2009)
* Երանուհի Արշակի Ասլամազյան (1909-1998)
* Եվգենյա Վասիլևնա Բայկովա (1907-1997)
* Օլգա Բորիսովնա Բոգաևսկայա (1915-2000)
* Մաթիլդա Միխայլովնա Բուլգակովա (1919-1998)
* Վլադիմիր Նիկոլաևիչ Գավրիլով (1923-1970)
* Իվան Իվանովիչ Գոդլևսկի (1908-1998)
* Ալեքսանդր Գեորգիևիչ Գուլյաև (1917-1995)
* Եվգենի Ալեքսեևիչ Զայցև (1908-1992)
* Վիկտոր Իվանովիչ Իվանով (ծն. 1924)
* Միխայիլ Պավլովիչ Իվանով-Ռադկևիչ (1901-1990)
* Բաբկեն Ադամի Քոլոզյան (1909-1994 թթ.)
* Վերա Ալեքսանդրովնա Լյուբիմովա (1918-2010)
* Սերգեյ Իվանովիչ Մարկին (1903-1942)
* Եվսեյ Եվսեևիչ Մոիսեենկո (1916-1988)
* Լև Նիկոլաևիչ Օրեխով (1913-1992)
* Սերգեյ Իվանովիչ Օսիպով (1915-1985)
* Հենրիխ Վասիլևիչ Պավլովսկի (1907-1973)
* Պեն Վառլեն (1916-1990)
* Նիկոլայ Աֆանասևիչ Պոնոմարև (1918-1997)
* Ֆեդոր Ստեպանովիչ Պուստովոյտով (1912-1989)
* Վիկտոր Կուզմիչ Տետերին (1922-1991)
* Գլեբ Ալեքսանդրովիչ Սավինով (1915-2000)
* Ելենա Պետրովնա Սկուին (1908-1986)
* Ալեքսանդր Դմիտրիևիչ Տիխոմիրով (1916-1995)
* Վյաչեսլավ Վասիլևիչ Տոկարև (1917-2001)
* Անտոն Նիկոլաևիչ Չիրկով (1902-1946)
* և այլք

## Հիշատակ
* Կրոպիվնիցկիում (Կիրովոգրադ)՝ նկարչի հայրենիքում, բացվել է Օսմյորկինի արվեստի հուշահամալիր-թանգարանը,
* Սանկտ Պետերբուրգցի նկարիչները՝ Օսմյորկինի արվեստանոցի աշակերտները, կազմակերպել են «Ուսուցչի հիշատակին» նվիրված ցուցահանդես,
* «Վերտինսկի» հեռուստասերիալում Օսմյորկինի դերը կատարել է դերասան Ստեպան Դևոնինը։

## Ծանոթագրություններ

## Գրականություն
* Осмеркин: Размышления об искусстве. Письма. Критика. Воспоминания современников. — М.: Советский художник, 1981. — 399 с.
* Надеждин А.Дон Кихот из украинской степи Архивная копия от 27 мая 2008 на Wayback Machine // День. — 2004. — 9 июля.
* Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007.

## Արտաքին հղումներ
* Мемориальный музей Александра Осмёркина в Кропивницком.
* Александр Осмёркин в энциклопедии «Кругосвет»
* Хронология.

Կատեգորիա:Ռուս նկարիչներ
Կատեգորիա:Վագանկովյան գերեզմանատանը թաղվածներ
Կատեգորիա:Ուկրաինացի նկարիչներ
Կատեգորիա:Խորհրդային նկարիչներ
Կատեգորիա:Ռուս բնանկարիչներ
Կատեգորիա:Ռուս դիմանկարիչներ
Կատեգորիա:Ուկրաինացի արվեստագետներ
Կատեգորիա:Ռուս արվեստագետներ
Կատեգորիա:20-րդ դարի ռուս նկարիչներ